Na temelju članka 17. stavka 1. i članka 20. stavka 2 Zakona o tehničkoj kulturi („Narodne novine„ broj 76/93, 11/94, 38/09), članka 10. stavka 2. Pravilnika o kriterijima za odabir programa javnih potreba u području tehničke kulture (KLASA: 022-04/16-01/11; URBROJ: 2170/1-01-01/5-16-26) od 21. ožujka 2016. godine, Upravni odjel za kulturu, sport i tehničku kulturu Primorsko-goranske županije, dana 10. prosinca 2020. godine, raspisuje

**JAVNI NATJEČAJ ZA ODABIR PROGRAMA JAVNIH POTREBA U PODRUČJU TEHNIČKE KULTURE U 2021. GODINI**

1. Primorsko-goranska županija, Upravni odjel za kulturu, sport i tehničku kulturu, poziva udruge tehničke kulture, pravne osobe koje obavljaju djelatnosti u tehničkoj kulturi na području Primorsko-goranske županije, te druge neprofitne organizacije (u daljnjem tekstu: Prijavitelji), koje su programski usmjerene na rad u tehničkoj kulturi na području Primorsko-goranske županije u daljnjem tekstu: Prijavitelji), da se prijave na ovaj natječaj za financiranje programa/projekata u okviru Programa javnih potreba u tehničkoj kulturi Primorsko-goranske županije za 2021. godinu (u daljnjem tekstu: Javni natječaj).
2. Kroz Program javnih potreba u području tehničke kulture podupiru se programske aktivnosti tehničke kulture.
3. Opći kriteriji za odabir, odnosno dodjelu sredstava su:
* usmjerenost programa/projekta na neposrednu društvenu korist i stvarne

potrebe u zajednici u kojoj se provodi,

* jasno definiran i realno dostižan cilj programa/projekta (npr. promocija tehničke kulture na području Primorsko-goranske županije, poticanje zapošljavanja),
* jasno definirani korisnici programa/projekta (npr. uključivanje roditelja u rad s djecom, djece i mladih iz Gorskog kotara i s otoka, socijalno isključenih skupina, žena i djevojčica),
* jasno određena vremenska dinamika i mjesto provedbe programa/projekta,
* realan odnos troškova i planiranih aktivnosti programa/projekta,
* kadrovska sposobnost prijavitelja za provedbu programa/projekta,
* osigurano sufinanciranje programa/projekta iz drugih izvora.
1. Posebni kriteriji za odabir, odnosno dodjelu sredstava su:
* dosadašnji rezultati i iskustvo Prijavitelja u provođenju sličnih programa/projekata,
* kvaliteta dosadašnje suradnje Prijavitelja programa/projekta sa Županijom,
* sudjelovanje volontera u provedbi programa/projekta,
* program/projekt preporuča i/ili financijski podupire grad ili općina na čijem se

području provodi.

1. Ukupno planirana vrijednost Javnog natječaja za 2021. godinu iznosi 500.000,00 kuna. Najmanji iznos financijskih sredstava koji se može prijaviti i ugovoriti po pojedinom programu/projektu je 5.000,00 kuna, a najveći iznos po pojedinom programu/projektu je 50.000,00 kuna.
2. Rok za podnošenje prijava programa/projekata po ovom Javnom natječaju je 30 dana od dana objave Javnog natječaja na mrežnoj stranici Primorsko-goranske županije, odnosno do 9. siječnja 2021. godine.
3. Prijavitelji mogu po ovom Javnom natječaju prijaviti najviše 3 programa/projekata iz područja tehničke kulture. Primorsko-goranska županija može s istim Prijaviteljem ugovoriti više programa/projekata, odnosno najviše 3, a čija se izvedba predviđa tijekom 2021. godine.
4. Prijavu na Javni natječaj mogu podnijeti Prijavitelji koji su upisani u Registar udruga odnosno drugi odgovarajući registar i u Registar neprofitnih organizacija, te koji su uredno ispunili obveze iz prethodno sklopljenih ugovora o sufinanciranju iz proračuna Primorsko-goranske županije i drugih javnih izvora (što se dokazuje odgovarajućom izjavom potpisanom od strane osobe ovlaštene za zastupanje Prijavitelja).
5. Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)
6. Popunjena i ovjerena prijava zajedno s potrebnom dokumentacijom, u papirnatom obliku, dostavlja se preporučeno poštom, kurirom ili osobno (predaja u Pisarnici, Riva 10, prizemlje), na sljedeću adresu:

**PRIMORSKO-GORANSKA ŽUPANIJA**

**UPRAVNI ODJEL ZA KULTURU, SPORT I TEHNIČKU KULTURU**

**(Javni natječaj za odabir programa javnih potreba**

**u području tehničke kulture u 2021. godini)**

**Ciottina 17b/1, 51000 Rijeka**

1. Postupak zaprimanja, otvaranja, ocjenjivanja, mjerila i uvjeti za financiranje, pravo prijave, dostava dodatne dokumentacije, donošenje odluke o dodjeli sredstava i druga pitanja vezana uz ovaj Javni natječaj detaljno su opisani u Uputama za prijavitelje na Javni natječaj, koje će zajedno s ostalom natječajnom dokumentacijom biti objavljene na mrežnoj stranici Primorsko-goranske županije dana 10. prosinca 2020. godine.

Sve dodatne informacije mogu se dobiti telefonom na broj 051/ 351-890, odnosno na adresu e-pošte: suzana.badurina@pgz.hr.